**KAUNO MIESTO SAVIVALDYBĖS**

**2023 METŲ BIUDŽETO VYKDYMO ATASKAITŲ**

**AIŠKINAMASIS RAŠTAS**

\_\_\_\_\_2024-02-19\_\_\_Nr.\_\_\_\_\_\_\_\_\_\_\_

Laisvės al. 96, Kaunas

**I SKYRIUS**

**PAJAMŲ PLANO VYKDYMAS**

Kauno miesto savivaldybės (toliau – Savivaldybė) 2023 metų biudžeto pajamų patikslintas planas 543 240,8 tūkst. eurų įvykdytas 598 422,3 tūkst. eurų arba 110,2 proc., t. y. gauta 55 181,5 tūkst. eurų pajamų daugiau nei planuota.

Savivaldybės 2023 metų patikslintas pajamų planas savarankiškoms funkcijoms atlikti
333 799,4 tūkst. eurų (be dotacijų) įvykdytas 116,7 proc. ir gauta 55 905,3 tūkst. eurų daugiau nei planuota.

Patikslintas pajamų planas įvykdytas pagal visas pajamų rūšis, išskyrus mokesčius už valstybinius gamtos išteklius, kurių pagal planą gauta 103,6 tūkst. eurų mažiau ir ilgalaikio materialiojo turto realizavimo pajamų, kurių gauta 2 420,9 tūkst. eurų mažiau nei buvo planuota.

Dotacijų (be Europos Sąjungos ir kitos tarptautinės finansinės paramos lėšų) patikslintas planas 202 214,8 tūkst. eurų įvykdytas 200 296,8 tūkst. eurų arba 99 proc. t. y. liko nepanaudota 1 918 tūkst. eurų.

Į valstybės biudžetą grąžinta 1 796,7 tūkst. eurų nepanaudotų valstybės biudžeto dotacijų, kurios numatytos Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatyme ir valstybės institucijų paskirstytos Savivaldybei, iš jų:

1. 1 065,4 tūkst. eurų – ugdymo reikmėms finansuoti, iš kurių 1062,4 tūkst. eurų ugdymo planui įgyvendinti ir ugdymo procesui organizuoti bei švietimo specialiajai pagalbai teikti, dėl neužimtų etatų, darbuotojų nedarbingumo ir minimalaus pasirinktų mokytis dalykų skaičiaus Kauno suaugusiųjų ir jaunimo mokymo centre;
2. 390,5 tūkst. eurų – valstybinėms (valstybės perduotoms savivaldybėms) funkcijoms atlikti, tame tarpe:

2.1. 132,4 tūkst. eurų – Savivaldybės užimtumo didinimo programai įgyvendinti, dėl pasikeitusių Užimtumo didinimo programų rengimo ir jų finansavimo tvarkos aprašo nuostatų;

2.2. 110 tūkst. eurų – socialinei paramai mokiniams mokėti: iš jų 101 tūkst. eurų nepanaudota nemokamam maitinimui, nes metų eigoje dalis mokinių nesinaudojo jiems teikiama nemokamo maitinimo paslauga, 3,8 tūkst. eurų – nepanaudota mokinio reikmenims įsigyti, nes dalis pareiškėjų nepateikė reikiamų dokumentų iki nustatyto termino ir 5,2 tūkst. eurų – administravimo išlaidoms, kadangi socialinei paramai mokiniams administruoti per kalendorinius metus turi būti panaudojama ne didesnė lėšų suma, negu nustatytas išlaidoms socialinei paramai mokiniams administruoti skiriamų lėšų procento dydis nuo panaudotų lėšų išlaidoms produktams ir mokinio reikmėms finansuoti;

2.3. 74,6 tūkst. eurų – socialinėms paslaugoms teikti, iš jų 71,4 tūkst. eurų individualios priežiūros darbuotojų paslaugoms apmokėti nepanaudota dėl mažesnio šios paslaugos poreikio Kauno mieste, 2,8 tūkst. eurų – darbui su rizikos šeimomis ir globai dėl mažesnio prekių ir paslaugų poreikio, 0,4 tūkst. eurų – administravimo išlaidoms;

2.4. 67,1 tūkst. eurų – socialinėms išmokoms ir kompensacijoms skaičiuoti ir mokėti, iš jų

 2,1 tūkst. eurų – kompensacijoms asmenims, nukentėjusiems nuo 1991 m. sausio 11-13 d. ir po to vykdytos SSRS agresijos, mokėti, nes nebuvo Nepriklausomybės gynėjų mirties atvejų, be to buvo mažesnis kompensacijų už komunalines paslaugas poreikis. Paramai mirties atveju liko nepanaudota 65 tūkst. eurų, dėl mažesnio besikreipusių asmenų gauti išmoką mirus asmeniui skaičiaus;

2.5. 5 tūkst. eurų – valstybės garantuojamai pirminei teisinei pagalbai teikti, nes mažiau kreipėsi asmenų teisinei pagalbai gauti;

2.6. dėl faktiškai mažesnio poreikio liko nepanaudota 1,4 tūkst. eurų kitoms valstybės deleguotoms funkcijoms vykdyti skirtų lėšų, iš jų: 0,7 tūkst. eurų – dalyvavimui rengiant ir vykdant mobilizaciją, 0,5 tūkst. eurų – gyvenamosios vietos deklaravimo duomenų ir gyvenamosios vietos nedeklaravusių asmenų apskaitos duomenims tvarkyti, 0,1 tūkst. eurų – sveikatos įgūdžių stiprinimui ugdymo įstaigose ir visuomenės stebėsenai, 0,1 tūkst. eurų – žemės ūkio funkcijoms atlikti.

1. 212 tūkst. eurų – iš apskričių perduotų švietimo įstaigų išlaikymui, iš jų 125 tūkst. eurų, dėl mažesnių išlaidų poreikio prekėms ir paslaugoms bei 87 tūkst. eurų, dėl neatliktų lifto įrengimo darbų Kauno Jono Laužiko mokykloje.
2. 37 tūkst. eurų – būstų pritaikymui neįgaliesiems, dėl riboto rangovo pajėgumo.
3. 32,4 tūkst. eurų – vaikų, atvykusių iš Ukrainos, institucinei socialinei globai, iš kurių 24,3 tūkst. eurų nepanaudota prekėms ir paslaugoms, nes biudžetinė įstaiga Vaikų gerovės centras „Pastogė“ gavo labdarą. Taip pat 4,6 tūkst. eurų liko nepanaudota komunalinėms paslaugoms dėl energetinių kainų sumažėjimo ir 3,1 tūkst. eurų – su darbo santykiais susijusiems mokėjimams, dėl darbuotojų nedarbingumo.
4. 24,6 tūkst. eurų – asmeninio asistento pagalbos teikimui, nes asmenų, kurie sutartis sudarė ar pratęsė gruodžio mėnesį, sutarčių vykdymas persikėlė į kitus metus.
5. 15,8 tūkst. eurų – socialinės reabilitacijos paslaugų neįgaliesiems bendruomenėje teikimui, nes paslaugas gavusių asmenų skaičius buvo mažesnis nei akredituotose įstaigose deklaruotas vietų skaičius.
6. 10,3 tūkst. eurų – socialinių paslaugų šakos kolektyvinės sutarties įsipareigojimams, kadangi darbuotojams, kurie priklauso Respublikinei profesinei sąjungai, nėra taikomos socialinių paslaugų šakos kolektyvinės sutarties nuostatos.
7. 3,5 tūkst. eurų – bendruomeninės veiklos stiprinimui, nes Lampėdžių bendruomenės centras negavo leidimo iš Savivaldybės vykdyti „Eglutės įrengimas“ priemonę, Eigulių bendruomenės centras neįvykdė numatytos veiklos – „Energetinio švietimo paskaita – diskusija“, bendruomenės centras „Girstupio Slėnis“ sutaupė lėšas skirtas pažintinėms išvykoms.
8. 1,6 tūkst. eurų – būsto nuomos ir išperkamosios būsto nuomos dalies kompensacijai, kadangi asmenys iki nustatyto termino nepateikė dokumentų būsto nuomos kompensacijai gauti.
9. 1,2 tūkst. eurų – neformaliajam vaikų švietimui, dėl mažesnio programų lankomumo.
10. 0,9 tūkst. eurų – socialinę riziką patiriančių vaikų ikimokykliniam ugdymui, dėl mažesnio poreikio socialinei paramai.
11. 0,7 tūkst. eurų – vaikų, atvykusių iš Ukrainos, ugdymui ir pavėžėjimui bei 0,4 tūkst. eurų – prieglobstį gavusiems užsieniečiams paramos integracijai teikimui, dėl šių paslaugų mažesnio poreikio.
12. 0,2 tūkst. eurų – akredituotai vaikų dienos socialinei priežiūrai.
13. 0,1 tūkst. eurų – socialinių paslaugų srities darbuotojų darbo užmokesčio didinimui.
14. 0,1 tūkst. eurų – psichikos sveikatos stiprinimo paslaugų gyventojams plėtojimui.

2023 metais liko nepanaudota 121,3 tūkst. eurų kitų dotacijų, iš jų: 62,8 tūkst. eurų – Atliekų tvarkymo programos priemonių finansavimo lėšų, nes tekstilės atliekų surinkimo konteineriai buvo įsigyti mažesne kaina, 58 tūkst. eurų – mokinių įvairovei atvirų grupių, klasių sudarymui ir ugdymo organizavimui, dėl darbuotojų nedarbingumo ir kaitos bei 0,5 tūkst. eurų – Kelių priežiūros ir plėtros programos lėšų vietinės reikšmės keliams tiesti, taisyti, rekonstruoti, prižiūrėti ir saugaus eismo sąlygoms užtikrinti.

2023 metais Kauno miesto savivaldybė gavo 8 420,8 tūkst. eurų Europos Sąjungos ir kitos tarptautinės finansinės paramos lėšų, kurių planas viršytas 16,5 proc., nes 1 194,2 tūkst. eurų buvo pervesta į Savivaldybės biudžetą baigus įgyvendinti Europos Sąjungos finansinės paramos lėšomis finansuotus projektus.

**II SKYRIUS**

**ASIGNAVIMŲ PLANO VYKDYMAS**

2023 metų Savivaldybės biudžeto patikslintas asignavimų planas (su biudžeto lėšų likučiu 2022 m. gruodžio 31 d.) 606 874,2 tūkst. eurų įvykdytas 579 547 tūkst. eurų arba 95,5 proc., t. y. liko nepanaudota 27 327,2 tūkst. eurų. Finansinių įsipareigojimų vykdymo išlaidų (grąžintų paskolų) planas 8 736,4 tūkst. eurų įvykdytas 100 proc.

***2023 m. Savivaldybės biudžeto išlaidos pagal valstybės funkcijas (tūkst. eurų)***

|  |  |  |  |  |
| --- | --- | --- | --- | --- |
| **Valstybės funkcija**  | **Patikslintas ataskaitinio laikotarpio išlaidų planas** | **Vykdymas** | **Skirtumas** | **Įvykdymo proc.** |
| 01. Bendros valstybės paslaugos | 35 182,0 | 32 273,7 | 2 908,3 | 91,7 |
| 02. Gynyba | 203,5 | 202,8 | 0,7 | 99,7 |
| 03. Viešoji tvarka ir visuomenės apsauga | 149,2 | 149,2 | 0,0 | 100,0 |
| 04. Ekonomika | 107 787,0 | 102 097,7 | 5 689,3 | 94,7 |
| 05. Aplinkos apsauga | 10 772,7 | 9 648,7 | 1 124,0 | 89,6 |
| 06. Būstas ir komunalinis ūkis | 24 286,2 | 20 706,6 | 3 579,6 | 85,2 |
| 07. Sveikatos apsauga | 8 653,7 | 8 324,0 | 329,7 | 96,2 |
| 08. Poilsis, kultūra ir religija | 62 459,1 | 58 600,2 | 3 858,9 | 93,8 |
| 09. Švietimas | 263 393,6 | 255 204,3 | 8 189,3 | 96,9 |
| 10. Socialinė apsauga | 93 987,2 | 92 339,8 | 1 647,4 | 98,2 |
| **Iš viso** | **606 874,2** | **579 547,0** | **27 327,2** | **95,5** |

2023 metų Savivaldybės biudžeto išlaidų plano vykdymas pagal valstybės funkcijų klasifikaciją:

**01 Bendros valstybės paslaugos***.* Patikslintas asignavimų planas 35 182 tūkst. eurų įvykdytas 32 273,7 tūkst. eurų arba 91,7 proc., t. y. liko nepanaudota 2 908,3 tūkst. eurų.

*Dotacijų asignavimų planas* įvykdytas 614,5 tūkst. eurų arba 99,1 proc., t. y. liko nepanaudota 5,5 tūkst. eurų valstybinėms (valstybės perduotoms savivaldybėms) funkcijoms vykdyti, iš kurių 5 tūkst. eurų – pirminės teisinės pagalbos teikimui ir 0,5 tūkst. eurų gyvenamosios vietos deklaravimui, dėl mažesnio asignavimų šioms paslaugoms poreikio.

*Savivaldybės savarankiškosioms funkcijoms* vykdyti iš skirtų 34 562 tūkst. eurų liko nepanaudota 2 902,8 tūkst. eurų, iš jų didžiausią nepanaudotų lėšų dalį – 1 151,7 tūkst. eurų lėšos skirtos Savivaldybės institucijų ūkinio ir materialinio aptarnavimo užtikrinimui, dėl sumažėjusių energetinių išteklių kainų ir mažesnio poreikio prekių ir paslaugų įsigijimui, taip pat – 850 tūkst. eurų nepanaudotos Mero rezervo lėšos.

**02 Gynyba***.*  Patikslintas asignavimų planas 203,5 tūkst. eurų įvykdytas 202,8 tūkst. eurų arba 99,7 proc., t. y. liko nepanaudota 0,7 tūkst. eurų.

 *Dotacijų asignavimų planas* įvykdytas 166,6 tūkst. eurų arba 99,6 proc. Dėl darbuotojų nedarbingumo liko nepanaudota 0,7 tūkst. eurų dalyvavimo rengiant ir vykdant mobilizacijos funkciją, kurie metams pasibaigus grąžinti Mobilizacijos ir pilietinio pasipriešinimo departamentui prie Krašto apsaugos ministerijos.

*Savivaldybės savarankiškosioms funkcijoms* vykdyti panaudota visi 36,2 tūkst. eurų skirti ekstremalių situacijų ir (arba) įvykių prevencijai.

**03 Viešoji tvarka ir visuomenės apsauga** Patikslintas asignavimų planas – 149,2 tūkst. eurų įvykdytas 100 proc. Asignavimai panaudoti savivaldybės savarankiškajai funkcijai – stacionariai prevencinės greičio matavimo ir raudonos šviesos pažeidimų sistemai prižiūrėti ir eksploatuoti.

**04 Ekonomika***.* Patikslintas asignavimų planas 107 787 tūkst. eurų įvykdytas 102 097,7 tūkst. eurų arba 94,7 proc., t. y. liko nepanaudota 5 689,3 tūkst. eurų.

*Dotacijų asignavimų planas* 21 885,4 tūkst. eurų įvykdytas 99,9 proc. Liko nepanaudota 0,5 tūkst. eurų Kelių priežiūros ir plėtros programos lėšų, nes nesant poreikiui lėšoms gauti paraiška nebuvo pateikta.

*Savivaldybės savarankiškosioms funkcijoms* vykdyti liko nepanaudota 5 688,8 tūkst. eurų, iš jų 2 527,1 tūkst. eurų – Kėdainių tilto per Nemuno upę Kaune, statybai, nes užsitęsus rangovo parinkimo procedūroms, darbų atlikimo sutartis pasirašyta tik birželio mėnesio pabaigoje, 963,1 tūkst. eurų liko nepanaudota užsitęsus rangos darbams Savanorių pr., 928,2 tūkst. eurų – dėl žemės paėmimo visuomenės poreikiams su savininkais derinimo procedūrų.

**05 Aplinkos apsauga***.* Patikslintas asignavimų planas 10 772,7 tūkst. eurų įvykdytas 9 648,7 tūkst. eurų arba 94,7 proc., t. y. liko nepanaudota 1 124 tūkst. eurų.

*Dotacijų asignavimų planas* 562,9 tūkst. eurų įvykdytas 89,6 proc., t. y. liko nepanaudota 62,8 tūkst. eurų, nes tekstilės atliekų surinkimo konteineriai buvo nupirkti pigesne kaina.

*Savivaldybės savarankiškosioms funkcijoms* vykdyti, iš skirtų 10 209,8 tūkst. eurų liko nepanaudota 1061,2 tūkst. eurų, iš jų daugiausiai – 1045,5 tūkst. eurų Aplinkos apsaugos specialiosios programos asignavimų, dėl užsitęsusių požeminių konteinerių aikštelių projektavimo derinimo darbų, vėliau nei planuota nupirkti rūšiavimo konteineriai, už kuriuos bus apmokėta tik pristačius visą nupirktą kiekį, viešųjų pirkimų metų pigiau nei planuota įsigyta prekių ir paslaugų.

**06 Būstas ir komunalinis ūkis***.* Patikslintas asignavimų planas 24 286,2 tūkst. eurų įvykdytas 20 706,6 tūkst. eurų arba 85,2 proc., t. y. liko nepanaudota 3 579,6 tūkst. eurų.

*Dotacijų asignavimų* planas1 133,2 tūkst. eurų įvykdytas 100 proc.

*Savivaldybės savarankiškosioms funkcijoms* vykdyti iš skirtų 23 153 tūkst. eurų liko nepanaudota 3 579,6 tūkst. eurų, iš jų daugiausiai – 2 189,6 tūkst. eurų parkų sutvarkymui (rekonstravimui) skirtos lėšos, kurios nepanaudotos dėl neįvykusių arba užsitęsusių viešųjų pirkimų konkursų ir dėl to vėlavusių rangos darbų.

**07 Sveikatos apsauga***.*  Patikslintas asignavimų planas 8 653,7 tūkst. eurų įvykdytas 8 324 tūkst. eurų arba 96,2 proc., t. y. liko nepanaudota 329,7 tūkst. eurų.

*Dotacijų asignavimų planas* 2 231,2 tūkst. eurų įvykdytas 100 proc.

*Savivaldybės savarankiškosioms funkcijoms* vykdyti 6 422,5 tūkst. eurų planas įvykdytas 94,9 proc., t. y. liko nepanaudota 329,3 tūkst. eurų, iš jų didžiausią nepanaudotų asignavimų dalį – 301,8 tūkst. eurų sudaro Visuomenės sveikatos rėmimo specialiosios programos lėšos, nes pirmiausiai 2023 metais vykdytos paslaugos buvo apmokamos iš 2022 metų lėšų likučio.

**08 Poilsis, kultūra ir religija***.* Patikslintas asignavimų planas 62 459,1 tūkst. eurų įvykdytas 58 600,2 tūkst. eurų arba 93,8 proc., t. y. liko nepanaudota 3 858,9 tūkst. eurų.

*Dotacijų asignavimų planas* 1 497,7 tūkst. eurų įvykdytas 100 proc.

*Savivaldybės savarankiškosioms funkcijoms* vykdyti 60 961,3 tūkst. eurų planas įvykdytas 57 102,4 tūkst. eurų arba 93,8 proc., t. y. liko nepanaudota 3858,9 tūkst. eurų. Didžiausią nepanaudotų lėšų dalį – 629,3 tūkst. eurų sudaro planuoti, bet nepanaudoti asignavimai komunalinėms paslaugoms, dėl energetinių kainų sumažėjimo, 367,5 tūkst. eurų – lengvosios atletikos maniežo statybai, dėl vėlavusios metalo konstrukcijų pristatymo į statybvietę, 153 tūkst. eurų – Paveldotvarkos programai įgyvendinti, nes dalis programoje dalyvaujančių asmenų pateikė prašymus pratęsti sutarčių vykdymą.

**09 Švietimas***.* Patikslintas asignavimų planas 263 393,6 tūkst. eurų įvykdytas 255 204,3 tūkst. eurų arba 96,9 proc., t. y. liko nepanaudota 8 189,3 tūkst. eurų.

*Dotacijų asignavimų planas* 141 991,8 tūkst. eurų įvykdytas 140 643,3 tūkst. eurų arba 99 proc., t. y. liko nepanaudota 1 348,5 tūkst. eurų iš kurių 1 065,4 tūkst. eurų – ugdymo reikmėms finansuoti skirtų lėšų, 212 tūkst. eurų – iš apskričių perduotų įstaigų išlaikymui, 58 tūkst. eurų – atvirų grupių, klasių ugdymo organizavimui, 10,3 tūkst. eurų – socialinių paslaugų šakos kolektyvinės sutarties įsipareigojimams, 1,2 tūkst. eurų – neformaliajam vaikų švietimui skirtų lėšų, 0,9 tūkst. eurų socialinę riziką patiriančių vaikų ikimokykliniam ugdymui, 0,7 tūkst. eurų vaikų, atvykusių iš Ukrainos ugdymui ir pavėžėjimui.

*Savivaldybės savarankiškosioms funkcijoms* vykdyti 121 401,8 tūkst. eurų planas įvykdytas 114 561 tūkst. eurų, t. y. 94,4 proc., liko nepanaudota 6 840,8 tūkst. eurų, iš kurių 3 791,7 tūkst. eurų komunalinėms paslaugoms, dėl metų eigoje sumažėjusių energetinių paslaugų kainų, 938,1 tūkst. eurų – darbuotojų darbo užmokesčiui, dėl neužimtų etatų, nedarbingumo ir kaitos.

**10 Socialinė apsauga***.* Patikslintas asignavimų planas 93 987,2 tūkst. eurų įvykdytas 92 339,8 tūkst. eurų arba 98,2 proc., t. y. liko nepanaudota 1 647,4 tūkst. eurų.

 *Dotacijų asignavimų planas* 39 325 tūkst. eurų įvykdytas 38 825,4 tūkst. eurų, arba 98,7 proc., t. y. liko nepanaudota 499,6 tūkst. eurų. Vykdant valstybines (valstybės perduotos savivaldybėms) funkcijas liko nepanaudota 384 tūkst. eurų, iš jų: 132,4 tūkst. eurų nepanaudota Užimtumo vykdymo programai, 110 tūkst. eurų socialinei paramai mokiniams (mokinių nemokamam maitinimui), 74,5 tūkst. eurų socialinėms paslaugoms, 67,1 tūkst. eurų socialinių išmokų ir kompensacijų skaičiavimui ir mokėjimui. Kitų dotacijų planas 9 050,5 tūkst. eurų įvykdytas 98,7 proc., t. y. liko nepanaudota 115,6 tūkst. eurų.

*Savivaldybės savarankiškosioms funkcijoms* vykdyti 54 662,2 tūkst. eurų planas įvykdytas 53 514,4 tūkst. eurų, t. y. 97,9 proc. 1 147,8 tūkst. eurų liko nepanaudota, iš jų 369 tūkst. eurų – komunalinėms paslaugoms, dėl sumažėjusių energetinių kainų, 186,5 tūkst. eurų – socialinėms išmokoms ir kompensacijoms, nes sumažėjo besikreipiančių asmenų, kai nuo 2023 m. rugsėjo 1 d. pasikeitus Piniginės socialinės paramos nepasiturintiems gyventojams įstatymui buvo pradėtas vertinti bendrai gyvenančių asmenų nuosavybės teise turimas turtas.

**III SKYRIUS**

**SAVIVALDYBĖS MOKĖTINOS SUMOS**

Savivaldybės biudžeto lėšų mokėtina suma, kartu su išlaidomis dėl finansinių įsipareigojimų vykdymo, 2023 m. gruodžio 31 d. sudarė 71 034 tūkst. eurų ir palyginus su 2022 m. gruodžio 31 d., – 73 795,2 tūkst. eurų, sumažėjo 2 761,2 tūkst. eurų, arba 3,7 proc., iš jų: trumpalaikė mokėtina suma sumažėjo 1 907,2 tūkst. eurų, finansinių įsipareigojimų vykdymo išlaidos (grąžintos skolos) sumažėjo 854 tūkst. eurų. 2023 metais pagal pasirašytas su kredito įstaigomis ilgalaikių paskolų sutartis grąžinta 8 736,4 tūkst. eurų. Mokėtinų sumų 2023 metų pabaigoje nebuvo.

Savivaldybės meras Visvaldas Matijošaitis

Savivaldybės administracijos

Finansų ir ekonomikos skyriaus vedėja Roma Vosylienė

Savivaldybės administracijos

Centrinio apskaitos skyriaus vedėja Jolanta Brazaitienė